За време извођења Нишке операције дејствовала је западно од Ниша. Са 47. српском дивизијом на линији Дољевац–Мрамор уз подршку артиљерије Бугарске тенковске бригаде водила је 12. октобра тешке борбе против главнине 7. СС дивизије „Принц Еуген“, а 14. октобра у садејству с истим јединицама и уз подршку авијације Црвене армије, потпуно је разбијена главнина немачке 7. СС дивизије на простору Мрамор–Југ-Богдановац, при чему су заплењене велике количине ратног материјала.